CELEX: 32006R1744
Language: mt
Date: 2006-11-24 00:00:00
Title: Regolament tal-Kummissjoni (KE) Nru 1744/2006 ta’ l- 24 ta’ Novembru 2006 dwar regoli dettaljati għal għajnuna rigward dud tal-ħarir (Verżjoni kodifikata)

1.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               352
            
         REGOLAMENT TAL-KUMMISSJONI (KE) Nru 1744/2006
   ta’ l-24 ta’ Novembru 2006
   dwar regoli dettaljati għal għajnuna rigward dud tal-ħarir
   (Verżjoni kodifikata)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 1544/2006 ta’ l-5 ta' Ottubru 2006 li jistabbilixxi miżuri speċjali biex iħeġġu t-trobbija ta’ dud tal-ħarir (1), u partikolarment l-Artikolu 2 tiegħu,
   Billi:
   
               (1)
            
            
               Ir-Regolament tal-Kummissjoni (KEE) Nru 1054/73 tat-18 ta’ April 1973 dwar regoli dettaljati għal għajnuna rigward dud tal-ħarir (2) ġie emendat kemm-il darba (3) b’mod sostanzjali. Għal iktar ċarezza u razzjonalità, l-imsemmi Regolament għandu jiġi kkodifikat.
            
         
               (2)
            
            
               Skond Artikolu 1 tar-Regolament (KE) Nru 1544/2006 u l-Artikolu 2(3) tar-Regolament tal-Kunsill (KEE) Nru 922/72 tat-2 ta’ Mejju 1972 li jistabbilixxi regoli ġenerali għall-għoti ta’ għajnuna fir-rigward ta’ dud tal-ħarir (4), tingħata għajnuna biss għal kaxxi li jkun fihom kwantità minima ta’ bajd u li jkunu taw minimu ta’ produzzjoni ta’ fosdqiet. L-Istati Membri għandhom ikunu permessi li jiddeċiedu l-kwantitajiet minimi imma fid-dawl tal-kondizzjonijiet normali tal-produzzjoni fil-Komunità.
            
         
               (3)
            
            
               Artikolu 3 tar-Regolament (KEE) Nru 922/72 jgħid li Stati Membri jridu jdaħħlu kontroll li jassigura li l-prodott li għalih tintalab għajnuna jilħaq il-bżonnijiet għall-għoti ta’ din. Konsegwentement, applikazzjonijiet għal għajnuna sottomessi minn dawk li jrabbu għandhom jinkludu l-minimu ta’ informazzjoni meħtieġa għal dan il-kontroll.
            
         
               (4)
            
            
               Għandhom ikunu stabbiliti kondizzjonijiet uniformi għall-ħlas ta’ l-ammont ta’ għajnuna.
            
         
               (5)
            
            
               Stati Membri huma awtorizzati li jagħtu għajnuna biss lil dawk li jrabbu li jkunu kisbu l-kaxxi tagħhom tal-bajd minn korp approvat u li jkunu taw lil korp approvat il-fosdqiet prodotti. Għall-finijiet ta’ l-applikazzjoni xierqa tas-sistema ta’ għajnuna, għandhom ikunu definiti l-kondizzjonijiet għall-approvazzjoni ta’ korpi bħal dawn.
            
         
               (6)
            
            
               F’dan il-każ partikolari, biex ikun żgurat l-effett tas-sistema tal-kontroll li għaliha hawn riferenza fuq, applikazzjonijiet għal għajnuna għandhom ikunu akkumpanjati b’ċertifikati maħruġa minn dawk il-korpi u għandhom ikunu ċċekkjati minn Stati Membri.
            
         
               (7)
            
            
               Il-miżuri li hemm ipprovdut għalihom f’dan ir-Regolament huma bi qbil mal-opinjoni tal-Kumitat ta’ Ġestjoni għal Fibri Naturali,
            
         ADOTTAT DAN IR-REGOLAMENT:
   Artikolu 1
   L-għajnuna li jirreferi għaliha Artikolu 1 tar-Regolament (KE) Nru 1544/2006 tingħata taħt il-kondizzjonijiet stabbiliti fl-Artikoli 2 sa 6 ta’ dan ir-Regolament rigward dud tal-ħarir imrobbi fil-Komunità.
   Artikolu 2
   L-għajnuna tingħata biss rigward kaxxi:
   
               (a)
            
            
               li jkun fihom ta’ l-inqas 20 000 bajda tad-dud tal-ħarir tajbin għal tfaqqis;
            
         
               (b)
            
            
               li jkunu taw għadd minimu ta’ fosdqiet magħżulin, li jkollhom dehra esterna tajba u li jkunu maturi, ta’ kulur u dimensjonijiet uniformi, ħielsa minn marki u sadid, u tajbin għat-tkebbib.
            
         Il-produzzjoni minima li għaliha jirreferi l-punt (b) tkun deċiża mill-Istat Membru rilevanti u ma tistax tkun inqas minn 20 kg.
   Artikolu 3
   1.   Tingħata għajnuna lil dawk li jrabbu d-dud tal-ħarir li jibagħtu l-applikazzjonijiet kull sena sat-30 ta’ Novembru, hlief f’każijiet ta’ forza maggiore.
   Iżda, fejn applikazzjonijiet għall-għajnuna jintbagħtu:
   
               —
            
            
               mhux aktar tard mill-31 ta’ Diċembru ta’ l-istess sena, tingħata żewġ terzi tal-għajnuna,
            
         
               —
            
            
               mhux aktar tard mill-31 ta’ Jannar ta’ l-istess sena, tingħata terz tal-għajnuna.
            
         Dawk li jrabbu jistgħu jibagħtu applikazzjoni waħda biss kull wieħed.
   2.   L-Istat Membru jħallas l-ammont ta’ l-għajnuna lil dak li jrabbi fl-erba’ xhur segwenti għal dak li fih tkun ġiet sottomessa l-applikazzjoni.
   Artikolu 4
   1.   L-applikazzjoni jkollha ta’ l-inqas:
   
               —
            
            
               l-isem, l-indirizz u l-firma tal-parti li tagħmel l-applikazzjoni,
            
         
               —
            
            
               l-għadd ta’ kaxxi tal-bajd użati u d-data jew id-dati li fihom dawn kienu riċevuti,
            
         
               —
            
            
               il-kwantità ta’ fosdqiet prodotti minn dawn il-bajd u d-data jew id-dati li fihom twasslu dawn il-fosdqiet,
            
         
               —
            
            
               il-post tal-ħażna tal-fosdqiet prodotti jew, jekk inbigħu u twasslu, l-isem u l-indirizz ta’ l-ewwel xerrej.
            
         2.   Fejn id-dispożizzjonijiet ta’ Artikolu 2(2) tar-Regolament (KEE) Nru 922/72 jridu jkunu applikati, applikazzjoni tkun ammissibbli biss jekk tkun akkumpanjata mill-attestazzjonijiet li għalihom jirreferi Artikolu 6 ta’ dan ir-Regolament.
   Artikolu 5
   1.   Skond Artikolu 2(2) tar-Regolament (KEE) Nru 922/72 korpi pubbliċi jew privati jistgħu jkunu approvati biss fejn il-kontijiet tagħhom jispeċifikaw ta’ l-inqas:
   
               —
            
            
               l-għadd ta’ kaxxi mwassla, l-isem ta’ dak li jrabbi li lilu kienu konsenjati u d-data ta’ meta ntbagħtu,
            
         
               —
            
            
               il-kwantità ta’ fosdqiet li jkunu waslu, l-isem ta’ dak li jrabbi li jissupplixxihom u d-data ta’ meta waslu.
            
         2.   Stati Membri jissottomettu korpi approvati għal kontroll li jkun jikkonsisti f’iċċekkjar, partikolarment, dwar il-ftehim bejn l-entraturi fil-kontijiet rilevanti u dawk fl-attestazzjonijiet li għalihom jirreferi Artikolu 6.
   Artikolu 6
   Il-korpi approvati joħorġu lil dawk li jrabbu:
   
               —
            
            
               mhux iktar tard minn 40 jum wara li jkunu ntbagħtu l-kaxxi tal-bajd, attestazzjoni li tispeċifika ta’ l-inqas l-isem u l-indirizz ta’ dak li jrabbi konċernat, l-għadd ta’ kaxxi mwassla, id-data ta’ meta ntbagħtu u d-data tal-ħruġ ta’ l-attestazzjoni;
            
         
               —
            
            
               mhux aktar tard minn 40 jum wara jkunu waslu l-fosdqiet, attestazzjoni li tispeċifika ta’ l-inqas l-isem u l-indirizz ta’ dak li jrabbi konċernat, il-kwantità ta’ fosdqiet li jkunu waslu, id-data ta’ meta waslu u d-data tal-ħruġ ta’ l-attestazzjoni.
            
         Artikolu 7
   Ir-Regolament (KEE) Nru 1054/73 hu mħassar.
   Referenzi għar-Regolament li ġie mħassar għandhom jinftiehmu bħala referenzi għal dan ir-Regolament u għandhom jinqraw skond it-tabella ta’ korrelazzjoni fl-Anness II.
   Artikolu 8
   Dan ir-Regolament jidħol fis-seħħ fl-għoxrin jum wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 24 ta’ Novembru 2006.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 286, 17.10.2006, p. 1.
   
      (2)  ĠU L 105, 20.4.1973, p. 4. Ir-Regolament kif emendat l-aħħar mir-Regolament (KEE) Nru 3565/92 (ĠU L 362, 11.12.1992, p. 10).
   
      (3)  Ara l-Anness I.
   
      (4)  ĠU L 106, 5.5.1972, p. 1. Ir-Regolament kif emendat mir-Regolament (KEE) Nru 668/74 (ĠU L 85, 29.3.1974, p. 61).
   
      ANNESS I
      Regolament imħassar flimkien ma’ l-emendi suċċessivi tiegħu
      
                  Ir-Regolament tal-Kummissjoni (KEE) Nru 1054/73
               
               
                  (ĠU L 105, 20.4.1973, p. 4)
               
            
                  Ir-Regolament (KEE) Nru 683/74 tal-Kummissjoni.
               
               
                  (ĠU L 83, 28.3.1974, p. 13)
               
            
                  Ir-Regolament tal-Kummissjoni (KEE) Nru 3565/92
               
               
                  (ĠU L 362, 11.12.1992, p. 10)
               
            
   
      ANNESS II
      Tabella ta’ Korrelazzjoni
      
                  Regolament (KEE) Nru 1054/73
               
               
                  Dan ir-Regolament
               
            
                  Artikolu 1
               
               
                  Artikolu 1
               
            
                  Artikolu 2
               
               
                  Artikolu 2
               
            
                  Artikolu 3
               
               
                  Artikolu 3
               
            
                  Artikolu 4
               
               
                  Artikolu 4
               
            
                  Artikolu 5
               
               
                  Artikolu 5
               
            
                  Artikolu 6
               
               
                  Artikolu 6
               
            
                  —
               
               
                  Artikolu 7
               
            
                  Artikolu 7
               
               
                  Artikolu 8
               
            
                  —
               
               
                  L-Annessi I u II